stanford-oval/wikipedia huggingface dataset:
InSight
Lento kohteeseen

Laukaisu Vandenberg Air Force Basesta  tapahtui 5. toukokuuta 2018. Se oli samalla ensimmäinen planeettojenvälinen laukaisu Kaliforniasta. Kantorakettina toimi Atlas V sen 401-konfiguraatiossa (4-metrinen suojus/nolla  boosteria/yksi Centaur (SEC))-moottori). Matka kesti noin 6 ja puoli kuukautta. Välimatkalla aluksen lentorataa muutettiin kaikkiaan 6 kertaa.
Noin 7 minuutin laskeutumisvaihe tapahtui täysin automaattisesti. InSight saapui Marsiin 5,5 kilometrin sekuntinopeudella ja suoralla laskeutumiskurssilla. 47 minuuttia ennen laskeutumista InSightin ja laskeutumislaitteiden lämmittimet laitettiin päälle. Pian laskeutuja irrotti myös matkavaiheensa. Alus syöksyi lämpökilpi edellä kaasukehään ja noin 126  kilometrin korkeudessa alkoi kaasukehäjarrutus hidastamaan ja kuumentamaan alusta. Laskuvarjo avautui noin 12 kilometrin korkeudessa. Lämpökilpi irtosi noin 10 kilometrin korkeudessa.  Noin viidessä kilometrissä laskuteline avautui ja tutka alkoi mitata tarkkaa korkeutta.
Noin 1100 metrin korkeudessa laskeutuja irtosi laskuvarjosta ja putosi hetken ajan vapaasti. Nopeutta oli noin 215 kilometriä tunnissa. Pian 12 pientä rakettimoottoria syttyi ja alkoi ohjattu laskeutumisvaihe. Laskeutuja hidasti nopeuttaan tutkan ohjaamana samalla tarkkaillen laskeutumispaikkaansa ja vältellen siinä olevia mahdollisia vaarallisia kiviä. Lennon loppuvaiheessa alus kääntyi siten, että sen tuleva työskentelyalue osoittaa etelään ja aurinkopaneelit levittäytyvät itä-länsi-suuntaan. Viimeinen 50 metrin matka kesti noin puoli minuuttia. InSight laskeutui onnistuneesti pintaan 8,6 km/h nopeudella.
Tutkimuskohde

InSightin tutkimuslaitteet ja kohteet ovat senlaiset, että ne eivät vaadi niinkään tiettyä aluetta tutkittavakseen. Laskeutumispaikan valintaan vaikutti merkittävästi muut tekniset näkökohdat. Alus toimii aurinkokennoilla, joten päiväntasaajan läheisyys on tähdellistä. Alus ei voi liikkua, joten kohteen tulisi olla mahdollisimman tasaista. Lisäksi matalalla sijaitseva kohde mahdollistaa enemmän ilmajarrutusta. Laskeutumisellipsi oli kooltaan 130 x 30 kilometriä ja alus osui hyvin keskelle sitä.
InSightin laskeutumispaikka sijaitsee hiukan päiväntasaajan pohjoispuolella: 4.5° pohjoista leveyttä ja 135,9° itäistä pituutta Elysium Planitia -tasangon länsiosissa. Alue kuuluu Marsin laajaan pohjoiseen alankoalueeseen. Alus pyrittiin saamaan mahdollisimman tasaiselle, kivettömälle ja hienojakoisesta materiaalista koostuvalle alueelle ja siinä nähtävästi onnistuttiinkin. Alus on vain noin 2 astetta vinossa. SEIS tulee saada alle 15 asteen kaltevuuteen. Lisäksi HP3:n porautumisen mahdollistamiseksi maaperä ei saa olla liian kovaa ja kivistä. Saatujen kuvien mukaan näin näyttäisi olevankin.
Curiosity-kulkija on alueesta katsoen noin saman astemäärän päiväntasaajan eteläpuolella ja liki samoilla pituusasteilla. Maasto on siellä kuitenkin hyvin erilaista; ylängön ja alangon välistä rosoikkoa.
Tutkimuslaitteet

Luotaimessa on kolme pääinstrumenttia. Näistä kaksi, SEIS ja HP3 nostetaan luotaimen käsivarrella Marsin pinnalle.
Tutkimuslaitteet > SEIS

SEIS (Seismic Experiment for Interior Structure) on seismometri, jolla mitataan Marsin sisäistä aktiivisuutta. Tällä pyritään kartoittamaan Marsin kuoren, vaipan ja ytimen rakennetta. Laitteen toimitti Institute of Earth Physics of Paris.
Laite havainnoi järistysaaltoja, joita oletettavasti synnyttää maanjäristykset, impaktit ja kaasukehän ilmiöt kuten tuulet ja pölymyrskyt. Varsinaisen heiluriseismometrin toimintaa tukee joukko tuuli-, paine-, lämpötila- ja magneettikenttäsensoreita.
Aiemmat ja samalla ensimmäiset seismometri olivat 1970-luvun puolivälissä laskeutuneissa Viking-luotaimissa. Niissä seismometrit olivat kiinteästi laskeutujien rungossa kiinni, mikä johti siihen että ne mittasivat lopulta enemmän Marsin pinnan läheisyydessä puhaltavia tuulia kuin maaperän järistyksiä. InSightin seismometri nostetaan käsivarrella suoraan kiinni maaperään ja sitten sen päälle nostetaan vielä erillinen tuulisuoja.
Tutkimuslaitteet > HP3

HP3 (Heat Flow and Physical Properties Package) on lämpötilamittalaite, jolla mitataan kuinka paljon lämpöä nousee Marsin sisältä kohti pintaa.  Laitteen toimitti Saksan ilmailu- ja avaruuskeskus.
Laitteen neulamaisen luotaimen on tarkoitus porautua  vasaramekanismin avulla maksimissaan 5 metrin syvyyteen. Neulan liekaan 10 sentin välein kiinnitetyillä lämpötila-antureilla voidaan mitata maakerroksen lämpötilaprofiilia. Neulaosa voi antaa lämpöpulsseja, joiden avulla voidaan mitata maakehän lämmönsiirtokykyä.
Tutkimuslaitteet > RISE

RISE (Rotation and Interior Structure Experiment) on radioinstrumentti, jolla mitataan Marsin vaapuntaa kiertoradalla. Tällä pyritään selvittämään Marsin ytimen kokoa ja koostumusta. Laitteen toimitti Nasan Jet Propulsion Laboratory.
Tutkimustulokset

Alkuvaiheessa aurinkopaneelit tuottivat parhaimillaan 4588 wattituntia yhdessä solissa, mikä on toistaiseksi suurin tuotos Marsissa.
SEIS mittasi ensimmäisen todennäköisen seismisen ilmiön 6. huhtikuuta 2019. Se muistuttaa kestoltaan ja kooltaan Kuujäristyksiä, joita mitattiin Apollo-Kuulentojen aikaan. Kolme aiemmin tehtyä havaintoa olivat heikompia ja alkuperän suhteen epäselvempiä.
HP3:n porautuja-luotain pysähtyi ensiyrityksellä noin 30 cm syvyyteen. Kaivautujan tarvitsee tukeutua ympäröivään maahan edetäkseen, sillä kaivautumis-iskujen rekyylin on tarkoitus vaimentua ympäröivään maahan. Ilmeisesti maaperä on liian höttöä ja tällöin luotain pystyy porautumaan vain vähän matkaa. Alussa kaivautumista avusti lähtötelineen ohjausjouset. Irrottuaan lähtötelineestään luotain sitten vain levensi reikää. Aluksi ongelmaa koitettiin korjata täyttämällä reikä robottikäsivarrella. Sitten luotainta painatettiin robottikäsivarren kauhalla. Tämä sai luotaimen kaivautumaan. Luotaimen kaivauduttua sen verran, että  sitä ei voinut enää painattaa se nousi rekyylin voimasta pian takaisin ylös.
Aiheesta muualla

Wikimedia Commonsissa on kuvia tai muita tiedostoja aiheesta .
InSight Mars Lander NASA.
SEIS-tutkimuslaite NASA.
SEIS-tutkimuslaite SEIS Team Website.
HP3-tutkimuslaite NASA.
RISE- tutkimuslaite NASA.
Tom Hoffman - Mars InSight Mission Update - 22nd Annual International Mars Society Convention - Status-päivitys 2019 (englanniksi)
Pajunen, Ilpo: Nasan InSight-laskeutuja saapui Marsiin Yle Uutiset. 26.11.2018. Viitattu 27.11.2018.
Paukku, Timo: Insight-luotain on laskeutumassa Marsin pinnalle kello 21.53 Helsingin Sanomat. 26.11.2018. Viitattu 28.11.2018.
Sample, Ian: 'Seven minutes of terror' as Nasa's InSight probe descends to Mars The Guardian. 26.11.2018. Viitattu 27.11.2018 (englanniksi).
InSight-laskeutuja ja sen instrumentit.
Torreby

| Torreby |
| --- | --- |
 Torrebyn linna
 Torreby
 Koordinaatit: 58°26′49″N, 11°36′01″E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Munkedal
Väkiluku (31.12.2023):  250
Torreby on taajama Munkedalin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 250 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Torreby Wikimedia Commonsissa
Bad Blood (kappale)

| ”Bad Blood” Taylor Swift   ft>  Kendrick Lamar |
| --- | --- | --- |

Singlen tiedot
 Albumilta: 1989
 Julkaistu: 27. lokakuuta 2015 (julkaisu albumilla)   19. toukokuuta 2015 (single)
 Formaatti: digitaalinen lataus
 Tekijä(t): Taylor Swift   Max Martin   Shellback   Kendrick Duckworth (vain remix)
 Tuottaja(t): Martin   Shellback   Ilya (vain remix)
 Tyylilaji: pop   rap (vain remix)
 Kesto: 03.19
 Levy-yhtiö: Big Machine
Taylor Swiftin muut singlet
| ”Style” 2015 | ”Bad Blood” 2015 | ”Wildest Dreams” 2015 |
Kendrick Lamarin muut julkaisut
| ”King Kunta” 2015 | ”Bad Blood” 2015 | ”Alright” 2015 |
Bad Blood on yhdysvaltalaisen laulaja-lauluntekijä Taylor Swiftin kappale vuodelta 2014. Kappale julkaistiin albumilla 1989 27. lokakuuta 2014. Kappaleesta tehtiin remix, jolla on mukana yhdysvaltalainen rap-artisti Kendrick Lamar. Se julkaistiin singlenä 19. toukokuuta 2015.
Swift kirjoitti alkuperäisen kappaleen Max Martinin ja Shellbackin kanssa. Lamar kirjoitti oman osuutensa remix-versiolle. Alkuperäisen version tuottivat Martin ja Shellback. Remixin tuotattajina toimivat Martin, Shellback ja Ilya.
”Bad Blood” menestyi hyvin kaupallisesti. Kappale nousi Yhdysvalloissa Billboard Hot 100 -listan kärkeen. Single on myynyt Yhdysvalloissa kuusinkertaista platinaa.
Kappale menestyi hyvin myös kansainvälisesti. Britannian singlelistalla se oli parhaimmillaan sijalla 4. Suomessa kappale oli latauslistan sijalla 5 ja radiosoittolistan sijalla 15.
Kappaleen remixille tehtiin musiikkivideo, jonka ohjasi Joseph Kahn. Videolla esiintyi Swiftin ja Lamarin kanssa monia tunnettuja naisia kuten Selena Gomez, Karlie Kloss, Cara Delevingne, Lena Dunham ja Ellen Pompeo. Video voitti parhaan musiikkivideon Grammy-palkinto-palkinnon ja vuoden VMA-palkinnon.
Vuonna 2023 julkaisi kappaleesta uuden levytyksen ”Bad Blood (Taylor’s Version)”. Hän on levyttänyt vanhaa tuotantoaan uudelleen levy-yhtiökiistan takia. Swift ja Lamar levyttivät myös remixistä uuden version. ”Bad Blood (Taylor’s Version)” nousi Billboard Hot 100 -listan sijalle 7.
Tuotanto ja julkaisu

Swift sävelsi kappaleen ruotsalaisten tuottajien Max Martinin ja Shellbackin kanssa. Martin ja Shellback tuottivat kappaleen. Alkuperäinen kappale on Swiftin soolona laulama versio. ”Bad Blood” kertoo petoksesta. Swift sanoi vuonna 2014 Rolling Stonen haastattelussa kirjoittaneensa kappaleen naisartistista, joka yritti sabotoida hänen konserttikiertuettaan. Kappaleen on tulkittu kertovan Katy Perrystä, koska tämä palkkasi tanssijoita Swiftin kiertueelta. Swift ja Perry olivat riitaantuneet, mutta tekivät myöhemmin sovinnon.
Kappaleesta tehtiin remix-versio, jolla vierailee yhdysvaltalainen rap-artisti Kendrick Lamar. Lamar kirjoitti kappaleen remixiin uuden rap-osuuden. Ruotsalainen muusikko Ilya Salmanzadeh eli Ilya osallistui remixin tekemiseen tuottajana.
Alkuperäinen kappale julkaistiin albumilla 1989 27. lokakuuta 2014. Kappaleen remix julkaistiin digitaalisesti 17. toukokuuta 2015. Siitä tuli albumin neljäs virallinen radiosingle 19. toukokuuta.
Vuonna 2023 Swift julkaisi sooloversiosta uuden levytyksen ”Bad Blood (Taylor’s Version)”. Hän on levyttänyt vanhaa tuotantoaan uudelleen levy-yhtiökiistan takia. Lyhyt pätkä kappaletta oli mukana vuonna 2022 julkaistussa elokuvassa DC Superlemmikkien liiga. Kappale julkaistiin kokonaisuudessaan albumilla 1989 (Taylor’s Version) 27. lokakuuta 2023.  Swift ja Lamar tekivät lisäksi remixistä uuden version, joka julkaistiin albumin bonusraitana.
Vastaanotto

Alkuperäiskappale sai enimmäkseen huonon vastaanoton kriitikoilta. Monet pitivät sitä albumin heikoimpana kappaleena. Sanoituiksia kritisoitiin kliseisiksi. Spin kirjoitti, että kappale on yllättävän mitäänsanomaton ja siitä puuttuu Swiftille ominainen henkilökohtaisia yksityiskohtia käyttävä kirjoitustyyli. Toisaalta jotkut arviot, esimerkiksi Entertainment Weekly, pitivät kappaletta tarttuvana.
Remix sai osakseen parempia arvosteluja. Lamarin osuutta ja tuotantoa kehuttiin useissa arvioissa. Los Angeles Times sanoi Lamarin säkeistöjen sopivan hyvin kappaleeseen ja todistavan Lamarin taitojen monipuolisuuden.
”Bad Blood” menestyi hyvin kaupallisesti. Alkuperäiskappale nousi Yhdysvalloissa Billboard Hot 100 -listan sijalle 78 tammikuussa 2015. Kappale nousi listaykköseksi remixin julkaisun jälkeen 6. kesäkuuta 2015. Se oli kolmas Yhdysvaltojen listaykkönen 1989-albumilta. Single on myynyt Yhdysvalloissa kuusinkertaisesti platinaa.
Kappale oli listaykkösenä Yhdysvaltojen lisäksi Australiassa, Kanadassa ja Uudessa-Seelannissa. Isossa-Britanniassa se oli listasijalla 4. Suomessa kappale ei päässyt viralliselle singlelistalle, mutta oli latauslistalla parhaimmillaan viidennellä sijalla. Radiosoittolistalla se oli sijalla 15.
Vuonna 2023 julkaistu levytys ”Bad Blood (Taylor’s Version)” nousi ensimmäisellä listaviikollaan singlelistoille useissa maissa. Yhdysvalloissa kappale oli Billboard Hot 100 -listan sijalla 7. Kappale oli kymmenen kärjessä Kanadassa, Uudessa-Seelannissa ja Filippiineillä.
Musiikkivideo

Kappaleen musiikkivideo julkaistiin Billboard Music Awards -palkintogaalassa 17. toukokuuta 2015. Sen ohjasi korealais-amerikkalainen Joseph Kahn. Video tehtiin kappaleen remix-versiolle ja Lamar on siinä mukana. Video sai paljon huomiota mediassa, koska sivurooleissa esiintyy useita julkisuudesta tuttuja naisia kuten mallit Karlie Kloss, Cara Delevingne ja Gigi Hadid näyttelijät Lena Dunham,Mariska Hargitay ja Ellen Pompeo sekä näyttelijä-laulaja Selena Gomez. Swiftin mukaan esiintyjät saivat itse valita hahmonsa nimen ja persoonan.
Videon tarinassa ja toteutuksessa on vaikutteita toimintaelokuvista. Swiftin roolihenkilö Catastrophe ja Gomezin roolihenkilö Arsyn taistelevat tuntemattomia miehiä vastaan saadakseen mysteerisen salkun. Arsyn pettää Catastrophen. Catastrophe kokoaa iskuryhmän ja suunnittelee kostoa. Hän alkaa harjoitella tulevaa taistelua varten, jotta on valmis kohtaamaan vihollisensa voimakkaampana. Lopussa Catastrophe ja Arsyn kohtaavat.
Palkinnot ja ehdokkuudet

Kappaleen musiikkivideo voitti parhaan musiikkivideon Grammy-palkinnon vuoden 2016. Remix oli lisäksi ehdolla parhaan duon tai ryhmän popesityksen voittajaksi.
Musiikkivideo sai kahdeksan ehdokkuutta vuoden 2015 MTV Video Music Awards -gaalassa. Se voitti pääpalkinnon eli vuoden videon VMA-palkinnon sekä parhaan yhteistyön palkinnon. Remix voitti parhaan kappaleen palkinnon MTV Europe Music Awards -gaalassa.
Listasijoitukset

| Maa ja lista | Korkein sija |
| --- | --- |
 Alankomaat (Nederlandse Top 40): 33
 Australia (ARIA Charts): 1
 Belgia (Ultratop Flanders): 26
 Belgia (Ultratop Wallonia): 26
 Brasilia (Billboard): 81
 Bulgaria: 6
 Espanja (PROMUSICAE): 13
 Etelä-Afrikka (EMA, radiosoitto): 2
 Irlanti (IRMA) : 
 Iso-Britannia (Britannian singlelista): 4
 Italia (FIMI): 93
 Itävalta (Ö3 Austria Top 40): 22
 Japani (Billboard Japan Hot 100): 20
 Kanada (Canadian Hot 100): 1
 Kreikka (Billboard, latauslista): 2
 Libanon (Top 20): 4
 Meksiko (Billboard, radiosoitto): 16
 Portugali (AFP): 21
 Ranska (SNEP): 20
 Saksa (Gfk, Offizielle Top 100): 29
 Skotlanti (OCC): 1
 Suomi (Suomen virallinen lista, latauslista): 5
 Suomi (Suomen virallinen lista, radiosoitto): 15
 Sveitsi (Hitparade): 28
 Tsekki (IFPI, radio): 17
 Unkari (Mahasz): 10
 Uusi-Seelanti (Recorded Music NZ): 1
 Yhdysvallat (Billboard Hot 100): 1

| Maa ja lista | Korkein sija |
| --- | --- |
 Australia (ARIA Charts): 52
 Brasilia (Billboard): 72
 Filippiinit (Billboard PH Hot 100): 10
 Iso-Britannia (singlemyynti): 12
 Iso-Britannia (latauslista): 10
 Iso-Britannia (suoratoisto): 14
 Kanada (Canadian Hot 100): 7
 Kreikka (IFPI, ulkomaiset singlet): 46
 Malesia (RIM, ulkomaiset artistit): 19
 Portugali (AFP): 28
 Ruotsi (Sverigetopplistan): 69
 Singapore (RIAS, Top Digital, vuosi 2024): 13
 Uusi-Seelanti (Recorded Music NZ): 10
 Vietnam (Billboard): 54
 Yhdistyneet arabiemiraatit (MENA Chart, IFPI): 20
 Yhdysvallat (Billboard Hot 100): 7
Global 200 (Billboard): 6
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 8x platinaa | Australian Recording Industry Association |
|  Brasilia | 2x timanttilevy | Pro-Música Brasil |
|  Espanja | kultaa | Productores de Música de España |
|  Iso-Britannia | 2x platinaa | British Phonographic Industry |
|  Italia | kultaa | Federazione Industria Musicale Italiana |
|  Itävalta | platinaa | IFPI Austria |
|  Kanada | 3x platinaa | Music Canada |
|  Norja | platinaa | IFPI Norge |
|  Portugali | platinaa | Associação Fonográfica Portuguesa |
|  Saksa | kultaa | Bundesverband Musikindustrie |
|  Tanska | platinaa | IFPI Danmark |
|  Uusi-Seelanti | 2x platinaa | Recorded Music NZ |
|  Yhdysvallat | 6x platinaa | Recording Industry Association of America |

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
|  Brasilia | kultaa | Pro-Música Brasil |
|  Iso-Britannia | hopeaa | British Phonographic Industry |
|  Uusi-Seelanti | kultaa | Recorded Music NZ |
Kappaleen versiot

| Kappale | Pituus | Tuottaja | Albumi | Vuosi | Lähde |
| --- | --- | --- | --- | --- | --- |
| ”Bad Blood” | 3:31 | Max Martin, Shellback | 1989 | 2014 |  |
| ”Bad Blood” (ft. Kendrick Lamar) | 3:19 | Martin, Shellback, Ilya | single | 2015 |  |
| ”Bad Blood (Taylor’s Version)” | 3:30 | Christopher Rowe, Taylor Swift | 1989 (Taylor’s Version) | 2023 |  |
| ”Bad Blood (Taylor’s Version)” (ft. Kendrick Lamar) | 3:19 | Christopher Rowe, Taylor Swift | 1989 (Taylor’s Version), digitaalinen deluxe-versio | 2023 |  |
Huomioita

↑  Uuden-Seelannin lista erottelee muista poiketen alkuperäisen kappaleen ja remix-version. Remix nousi sijalle 1 ja alkuperäinen sijalle 40.
1 2 3  Kyseinen lista erottele alkuperäistä versioita ja vuoden 2023 Taylor’s Version -levytystä. Listasijoitus on merkitty Taylor’s Version -levytykselle, koska se on tämän version julkaisun jälkeiseltä viikolta.
Aiheesta muualla

Musiikkivideo
Alkuperäisen kappaleen audio
Bad Blood (Taylor’s Version) -lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Kokeellinen fysiikka

CERN:in ATLAS-koeasema rakenteilla lokakuussa 2004.
Kokeellinen fysiikka on fysiikan ala, jossa tehdään fysikaalisia kokeita tiedon keräämiseksi vastakohtana teoreettiselle fysiikalle, jossa tutkitaan teorioita.
Kokeellisia fyysikoita ovat olleet muiden muassa Galileo Galilei, Michael Faraday, Ernst Mach, Ernest Rutherford, Wilhelm Conrad Röntgen, Antoine Henri Becquerel, Marie Curie, John William Strutt, Sir Joseph John Thomson, Max von Laue, William Lawrence Bragg, Albert Abraham Michelson, Robert Andrews Millikan, Sir Chandrasekhara Venkata Raman, Enrico Fermi, Ernest Orlando Lawrence, William Bradford Shockley ja John Bardeen.
Odinstårnet

| Odinstårnet> Odinin torni |
| --- | --- |

Rakennustyyppi:  torni
Avattu:  1935
Tuhoutui:  1944
Korkeus:  177 m
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Odinstårnet eli Odinin torni oli vuonna 1935 Odenseen, Tanskaan rakennettu 177 metriä korkea torni, joka oli aikanaan Euroopan toiseksi korkein Eiffel-tornin jälkeen. Tanskalaiset natsit tuhosivat tornin vuonna 1944 kostoksi tanskalaisten sabotaasista saksalaisia vastaan Odensessa.
Torni rakennettiin New Lillebælts -sillan rakentamisen jäännösmateriaaleista. Silloinen kruununprinssi Frederik vihki Odin-tornin käyttöön 29. toukokuuta 1935. Vuonna 2004 tornin silloiselle sijainnille rakennettiin 12 metriä korkea pienoismalli, joka nimitettiin kaatuneen tornin muistomerkiksi.
Fraser Stoddart

| Fraser Stoddart |
| --- | --- |

Henkilötiedot
Syntynyt: 24. toukokuuta 1942 Edinburgh, Skotlanti
Kuollut: 30. joulukuuta 2024 (82 vuotta)
Arvonimi: Sir
Koulutus ja ura
Väitöstyön ohjaaja:  Edmund Hirst
Tutkimusalue:  Supramolekulaarinen kemia, orgaaninen kemia ja stereokemia
Palkinnot:   Nobelin kemianpalkinto (2016)
J. Fraser Stoddart (24. toukokuuta 1942 Edinburgh, Skotlanti – 30. joulukuuta 2024 Australia) oli skotlantilainen orgaaninen kemisti. Hänet tunnetaan erityisesti supramolekulaarista kemiaa ja nanotekniikkaa koskevista tutkimuksista. Stoddartille myönnettiin Nobelin kemianpalkinto vuonna 2016 yhdessä Jean-Pierre Sauvagen ja Bernard Feringan kanssa molekyylikoneiden ja -mopottorien synteesistä ja suunnittelusta.
Fraser Stoddart väitteli tohtoriksi Edinburghin yliopistosta vuonna 1966. 1980-luvulla hän alkoi tutkia Sheffieldin yliopistossa sisäkkäisiä rengasrakenteita sisältävien makrosyklisten molekyylien, kuten katenaanien ja rotaksaanien, synteesiä ja ominaisuuksia. Hän tutki ryhmineen erityisesti molekyylejä, jotka pystyvät liikkumaan pitkin toisen molekyylin muodostamaa akselia. Ensimmäiset tulokset hän julkaisi vuonna 1991. Nämä parakvattirakenteiset rotaksaanit liikkuivat pitkin aromaattisesta polyeetteristä koostuvaa akselia ja liike voidaan aktivoida esimerkiksi muuttamalla pH:ta, sähkökemiallisin hapetus-pelkistysreaktioihin perustuvilla menetelmillä tai säteilyttämällä valolla. Niiden synteesi perustui elektronirikkaiden aromaattisten yhdisteiden ja elektroniköyhien aromaattisten yhdisteiden välisiin reaktioihin. Myöhemmin Stoddart ryhmineen on tutkinut rotaksaaneihin perustuvia molekyylimmoottoreita.
Stoddart aloitti vuonna 2008 Northwestern-yliopiston professorina. Siellä hänen ryhmänsä tutkimuskohteita olivat muun muassa molekyylikytkimet, makrosykliset rotaksaanit ja katenaanit sekä itsestään järjestäytyvät molekyylit. Stoddartista tuli vuonna 2023 Hongkongin yliopiston professori.